text: De nye køreplaner træder i kraft i dag
  14 december 2014 kl. 08.43
  Tog og busser får nye tider i dag. De nye køreplaner betyder blandt andet en ny rute fra Sønderborg til Aabenraa.
  I dag der overgår DSB til næste års køreplan. For at imødekomme de forandringer det medfører, har Sydtrafik også ændret på deres køreplaner.
  De ændrede køreplaner betyder blandt andet færre regionaltog i vores landsdel.
  Men de nye køreplaner giver også mulighed for nye veje. For fra i dag oprettes en nye rute, der skal køre mellem Sønderborg og Aabenraa Sygehus.
  Den nye rute 22 skal sikre de mange pendlere fra Sønderborg til Aabenraa Sygehus. Ruten er skræddersyet til sundhedspersonalet og afgangstiderne er derfor tilpasset mødetiderne på sygehuset.
  Ændringen af togkøreplanen betyder blandt andet
  - At alle regionaltog mellem Esbjerg, Kolding og Fredericia standser i Taulov.- Et nyt InterCity-tog om lørdagen kl. 15.16 fra Østerport med ankomst kl. 18.22 til Esbjerg.- At der kl. kl. 6-9 til kl. 15-18 mellem Fredericia og Vejle kører færre regionaltog. Benyt i stedet InterCity- eller InterCityLyn-togene, der kører hver halve time på samme strækning.- At der fra kl. 22 kører færre tog mellem Kolding og Fredericia.- At regionaltoget kl. 23.46 fra Sønderborg til Fredericia udgår.
  Se alle ændringer hos Sydtrafik her:
  
  